सेट सिद्धान्त

thumb


सेट सिद्धान्त गणितया छगू शाखा ख गुकिलि वस्तुतेगु संग्रहया अध्ययन जुइ। न्ह्यागु नं वस्तुयात नं छगू एक सेटया कथं कायेछिंसां सेट सिद्धांत प्रायः गणितीय प्रासङ्गीता दूगु वस्तुइ लागू जुइ।

सेट सिद्धान्तया आधुनिक अध्ययन क्यान्टर (Cantor) व डेडेकिन्ड(Dedekind)द्वारा 1870या दशकय् न्ह्यथंगु ख। अनौपचारिक सेट सिद्धान्तय् विरोधाभास (paradoxes)या लुइकेज्या जुइ धुंका प्रारम्भिक नीगु शताब्दीइ यक्व axiom सिस्टम प्रस्तावित जुल गुकिलि Zermelo-Fraenkel axioms व एक्जियोम्स अफ चोइस दक्ले नांजा। 

प्रथम क्रम तर्क (first-order logic) छ्येला औपचारिक रूपय् वःगु थ्व सिद्धान्त गणितया दक्ले साधारण आधारभूत व्यवस्था ख। सेट सिद्धान्तया भाषा दक्व थें गणितीय विषयवस्तु दसु functionsयात परिभाषित यायेत छ्येलि व सेट सिद्धान्तया विचाः गणितीय सकल पाठ्यक्रमय् ल्वाकाज्यानाच्वंगु दु। सेट बारेया प्रारंभिक तथ्य व सेट मेम्बरशिपयात प्राथमिक विद्यालयय् भेन किपानाप सामान्य भौतिक वस्तुतेगु संग्रहया अध्ययन यायेया निंतिं छ्येलेछिं। प्राथमिक आपरेशन दसु सेट युनियन व इन्टर्सेक्सनयात थ्व सन्दर्भय् अध्ययन यायेछिं। सेट सिद्धान्तया Cardinality थें न्यागु उन्नत अवधारणां स्नातक गणितया पाठ्यक्रमया छगू मुख्य भाग देकी। 

छगू आधारभूत व्यवस्थाया रुपय् थुकिया उपयोग नापं सेट सिद्धान्त, थःगु हे रुपय गणितया छगू शाखा नं ख व थ्व शाखाय् सक्रिय अनुसन्धान समुदाय नं दु। सेट सिद्धान्तय् समकालीन अनुसन्धानय् रियल नम्बर लाइन (real number line)या संरचना निसें कया तःधंगु cardinalsतेगु निरन्तरता (consistency) आदि विविध विषय ला। 
 स्वयादिसँ 
 गणित
 तर्क

पुचः:गणित